**KJP „VETERINARSKA STANICA“ d.o.o**. Ul. Nikole Šopa 41

**S A R A J E V O** tel: +387 33 770 350

fax: +387 33 770 353

Web: [**www.vetstanicasa.ba**](http://www.vetstanicasa.ba)

E-mail: [**vetstanicasa@bih.net.ba**](mailto:vetstanicasa@bih.net.ba)

ID: 4200119470009 TRN: 1610000002680024

PDV: 200119470009 Registarski br: 1-15507

Broj: 1033 /24

Sarajevo, 26.09.2024. godine

Na osnovu člana 257. Zakona o privrednim društvima („Sl. Novine FBiH“ broj 81/15 i 75/21) i člana 26. Zakona o javnim preduzećima u FBiH („Sl. Novine FBiH“ broj 8/05, 81/08, 22/09 i 109/12), člana 8. Zakona o ministarskim, vladinim i drugim imenovanjima FBiH („Sl. Novine FBiH“ br. 12/03, 34/03 i 65/13, Pravilnika o radu KJP „Veterinarska stanica“ d.o.o. Sarajevo te Odluke Nadzornog odbora broj 1032 /24 od 26.09.2024 , KJP „Veterinarska stanica“ d.o.o. Sarajevo raspisuje

**JAVNI KONKURS**

**ZA IZBOR I IMENOVANJE ČLANOVA ODBORA ZA REVIZIJU PREDUZEĆA KJP „VETERINARSKA STANICA“ D.O.O. SARAJEVO**

**I.Predmet javnog konkursa**

Objavljuje se javni konkurs za izbor i imenovanje 3(tri) člana Odbora za reviziju Preduzeća KJP „ Veterinarska stanica“ d.o.o. Sarajevo.

**II. Opis pozicije:**

Odbor za reviziju Preduzeća ima odgovornosti i obaveze:

1. Imenovati vanjskog revizora,
2. Imenovati Direktora odjela za internu reviziju na osnovu javnog konkursa za izbor tehnički najbolje kvalifikovanog kandidata, ukoliko Ured za reviziju instistucija u Federaciji Bosne i Hercegovine nije upoznao Preduzeće sa svojom namjerom da izvrši imenovanje u roku od 30 dana od dana kada je Generalni revizor obaviješten o razrješenju lica na toj poziciji,
3. Razmotriti godišnju studiju rizika i plan revizije u kojima su prikazane pojedinosti u pogledu rizičnih područja i revizija koje će se izvršiti, te osigurati da prijavljena pitanja budu bez odlaganja i na odgovarajući način korigovana,
4. Razmotriti Strategiju rizika i plan revizije, i postići sporazum sa Generalnim revizorom po pitanju obrade, isključivo u slučaju kada je Generalni revizor imenovao Direktora Odjela za internu reviziju Preduzeća,
5. Osigurati da Odjel za internu reviziju izvrši svoj posao u skladu sa planom revizije,
6. Osigurati da interne kontrole u Preduzeću budu adekvatne i da funkcioniraju kako je predviđeno,
7. Podnositi Nadzornom Odboru Preduzeća sažete mjesečne izvještaje o svojim sastancima svakog mjeseca,
8. Konsultovati se sa Genralnim revizorom u pogledu nezavisne revizorske organizacije ili strukovne stručne grupe koja vrši stručno unutrašnje strukovno ocjenjivanje Odjela za internu reviziju svake 2 (dvije) do 3 (tri) godine,
9. Osigurati da Odjel za internu reviziju obavlja svoje obaveze u skladu sa međunarodnim revizorski standardima.

**III. Uslovi**

**III.A Opći uslovi:**

-da je stariji od 18 godina i da nije stariji od 65 godina na dan imenovanja (dokaz: izvod iz matične knjige rođenih original ili ovjerena kopija istog),

-da je državljanin Bosne i Hercegovine (dokaz: (dokaz: uvjerenje o državljanstvu, ne starije od 6 mjeseci ili ovjerena kopija istog),

-da nije osuđivan za krivično djelo i za prekršaj nespojiv sa dužnošću člana Odbora za reviziju 5 (pet) godina od dana pravosnažnosti presude, isključujući vrijeme zatvorske kazne (dokaz: potpisana izjava kandidata, ovjerena od strane nadležnog općinskog organa ili od strane notara),

- da se protiv njega ne vodi krivični postupak (dokaz: potpisana izjava kandidata, ovjerena od strane nadležnog općinskog organa ili od strane notara),

-da nije lice kojem je pravosnažnom presudom suda zabranjeno obavljanje aktivnosti iz nadležnosti Odbora za reviziju (dokaz: potpisana izjava kandidata, ovjerena od strane nadležnog općinskog organa ili od strane notara),

-da nije otpušten iz državne službe kao rezultat mjere na bilo kom nivou vlasti u BiH, u periodu od 3 (tri) godine prije dana objavljivanja ove upražnjene pozicije (dokaz: potpisana izjava kandidata, ovjerena od strane nadležnog općinskog organa ili od strane notara),

- da se na njega ne odnosi član IX 1 Ustava BiH (dokaz: potpisana izjava kandidata, ovjerena od strane nadležnog općinskog organa ili od strane notara),

- da nije na funkciji u političkoj stranci (dokaz: potpisana izjava kandidata, ovjerena od strane nadležnog općinskog organa ili od strane notara),

- da nije izabrani zvaničnik, nosilac izvršnih funkcija ili savjetnik koji obavlja javne funkcije u institucijama vlasti (dokaz: potpisana izjava kandidata, ovjerena od strane nadležnog općinskog organa ili od strane notara),

- da nije član Nadzornog odbora, Uprave ili radnik Preduzeća (dokaz: potpisana izjava kandidata, ovjerena od strane nadležnog općinskog organa ili od strane notara),

- da nema finansijski i drugi interes u Preduzeću, izuzev naknade po osnovu ove funkcije

(dokaz: potpisana izjava kandidata, ovjerena od strane nadležnog općinskog organa ili od strane notara).

**III. B Posebni uslovi:**

a) da ima univerzitetsku diplomu VII stepena stručne spreme, odnosno završen drugi ciklus Bolonjskog sistema studiranja ekonomskog smjera, s tim da jedan član Odbora za reviziju može biti lice koje ima univerzitetsku diplomu, odnosno visoko obrazovanje pravnog smjera sa položenim pravosudnim ispitom (dokaz: ovjerena kopija diplome traženog nivoa stručne spreme 3 odgovarajuće struke, uvjerenje o položenom pravosudnom ispitu kod kandidata sa visokim obrazovanjem pravnog smjera-original ili ovjerena kopija istog),

b) da ima najmanje pet godina radnog iskustva na finansijsko-računovodstvenim poslovima, poslovima revizije, finansijske kontrole, nakon sticanja univerzitetske diplome, odnosno visokog obrazovanja (dokaz: potvrda ili uvjerenje o potrebnom radnom iskustvu, izdato od poslodavca, original ili ovjerena kopija istog),

c) da ima zvanje ovlaštenog revizora ili internog revizora, - s tim da jedan član Odbora mora biti iz redova ovlaštenih revizora (dokaz: certifikat ovlaštenog revizora izdat od strane Saveza računovođa, revizora i finansijskih radnika FBiH ili analognog organa u RS i BD ili certifikat internog revizora za javni sektor izdat od strane Federalnog ministarstva finansija BIH, original ili ovjerena kopija istog).

Kandidat koji posjeduje certifikat izdat od ovlaštenog organa bilo kojeg nivoa vlasti BIH, izuzet je od obaveze navedenog usavršavanja.

**IV. Mandat**

Mandat članovima Odbora za reviziju je četiri godine, s mogučnošću ponovnog reizbora.

**V. Potrebna dokumentacija**

Kanditati su dužni uz prijavu koja sadrži kraću biografiju, adresu i kontakt telefon priložiti original dokumente ili ovjerene kopije dokumenata koji su dokaz ispunjavanja općih i posebnih uslova traženih konkursom koji ne mogu biti stariji od 6 mjeseci.

**VI Ostale napomene**

Komisija za provođenje javnog konkursa za izbor i imenovanje članova Odbora za reviziju će nakon zaključenja konkursa pregledati sve prispjele prijave i utvrditi da li su prijave blagovremene i sa potpunom dokumentacijom. Nepotpune i neblagovremene prijave Komisija neće razmatrati.

Konkursna komisija vrši postupak provjere blagovremenosti i potpunosti dokumentacije podnosioca prijava te ispunjavanja uslova te dostavlja Nadzornom odboru izvještaj o provedenim aktivnostima sa kompletnom dokumentacijom kandidata.

Svi kandidati koji ispunjavaju formalne uslove biće pozvani na intervju koji će provesti Nadzorni odbor, najkasnije u roku od petnaest dana od isteka roka za dostavljanje prijava.

Kandidati koji ne pristupe na zakazani intervju, smatraćese da su odustali od kandidature.

Nakon obavljenog intervjua, Nadzorni odbor će Skupštini Preduzeća dostaviti listu kandidata koji su najuspješnije prošli otvorenu konkurenciju, uz dostavljanje i ostale prateće dokumentacije kandidata i Komisije.

Odluku o imenovanju 3(tri) člana Odbora za reviziju vrši Skupština Preduzeća na prijedlog Nadzornog odbora.

Izabrani kandidati biće u obavezi dostaviti Uvjerenje o nekažnjavanju izdato od strane MUP-a.Komisija zadržava pravo provjere svih dostaljenih podataka, izjava i drugih dokumenata kandidata.

Prijave sa traženom dokumentacijom dostaviti lično, ili preporučenom poštom na adresu:

**KJP „Veterinarska stanica“ d.o.o. Sarajevo, ul. Nikole Šopa br. 41, 71210 Ilidža, Sarajevo, sa naznakom:**

**„Prijava na javni konkurs za izbor i imenovanje članova Odbora za reviziju Preduzeća KJP „Veterinarska stanica“ d.o.o. Sarajevo - ne otvarati.“**

Na poleđini koverte napisati ime i prezime pošiljaoca prijave.

Konkurs će se objaviti na internet stranici Preduzeća, u „Službenim novinama“ Federacije BiH i dnevnom listu „Oslobođenje“ i isti ostaje otvoren 15 (petnaest) dana od dana objavljivanja u dnevnom listu.

Preduzeće nije obavezno vraćati dokumentaciju dostavljenu uz prijavu.

Sve dodatne informacije se mogu dobiti na kontakt telefon 033 770 350 ili 033 770 355.

PREDSJEDNIK NADZORNOG ODBORA

Sanela Pašić